《又次冰雪翁韵》
明代·陶宗仪

碧空湛湛露华清，万籁沈沈一鉴明。节序俄惊今夕是，光阴只使老怀惊。

杯盘小酌双瓶尽，宾主高谈四坐倾。童子煮茶来报说，莲花漏刻已三更。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。